Ehdotus: neuvoston asetus teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) /* KOM/2000/0190 lopull. - CNS 2000/0071 */



Virallinen lehti nro C 248 E , 29/08/2000 s. 0120 - 0120



Ehdotus: NEUVOSTON ASETUS teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) (komission esittämä) PERUSTELUT Kansainväliseltä merentutkimusneuvostolta äskettäin saaduissa tieteellisissä lausunnoissa todetaan, että Irlanninmeressä tällä hetkellä elävän sukukypsän turskan määrä on ennätysmäisen alhainen, ja että sen määrä vähenee todennäköisesti entisestään seuraavan kahden vuoden aikana. Tämä antaa aiheen pelätä, että kyseisen kannan tila on sellainen, ettei se pysty vaivatta täydentymään lisääntymällä. Toimenpiteitä on jo toteutettu sukukypsän turskan suojelemiseksi vuoden 2000 kutukaudella. Tavoitteena on, että turskat pystyvät tuottamaan mahdollisimman paljon mätiä, jolloin nuoria turskia olisi tänä vuonna runsaasti. Lisäksi kaikki asianomaiset myöntävät, että vuosittain kuolee liian suuri määrä nuoria turskia ja että jos niistä useampi jäisi eloon, sukukypsien turskien määrä kasvaisi. Juuri tämä on kyseisen ehdotuksen tavoite. Siinä määritellään kahdeksan edellytystä, joita sovelletaan yksinomaan Irlanninmerellä ja jotka täydentävät kaikkialla yhteisön vesillä toteutettavia teknisiä toimenpiteitä määrittelevän asetuksen 850/98 nojalla jo sovellettavia edellytyksiä. 2000/0071 (CNS) Ehdotus: NEUVOSTON ASETUS teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C..., ..., s. ... ottaa huomioon Euroopan parlamentin lausunnon [2], [2] EYVL C..., ..., s. ... sekä katsoo seuraavaa: (1) Irlanninmeressä elävän sukukypsän turskan kanta on nykyisellään uhanalainen, ja Irlanninmerellä toteutettavaan kalastukseen sovellettavat kiireelliset ja väliaikaiset tekniset toimenpiteet vahvistetaan toimenpiteistä turskakannan elvyttämiseksi Irlanninmerellä (ICES-alue VII a) 9 päivänä helmikuuta 2000 annetussa komission asetuksessa (EY) N:o 304/2000 [3]. [3] EYVL L 35, 10.2.2000, s. 10. (2) Irlanninmeren nuorten turskien suojelua on lisättävä, jotta niistä useammat jäisivät eloon ja kasvaisivat sukukypsiksi. (3) Irlanninmerellä on toteutettava teknisiä lisätoimenpiteitä nuorten turskien eloonjäännin varmistamiseksi. (4) Kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 [4], sellaisena kuin se on viimeksi muutettuna asetuksella (EY) N:o 2723/1999 [5], liitteessä I olevassa alaviitteessä 6 määriteltyjen edellytysten mukaiset eri pyydysten sallitut sivusaaliiden prosenttiosuudet ovat vuoden 2000 aikana turhan väljät sekä Irlanninmerellä että sen lähivesillä (ICES-alue VII a). Näiden edellytysten soveltaminen vuonna 2000 ei ole toivottavaa. Edellä mainittua alaviitettä ei ole näin ollen sovellettava Irlanninmerellä. [4] EYVL L 125, 27.4.1998, s. 1. [5] EYVL L 328, 22.12.1999, s. 9. ON ANTANUT TÄMÄN ASETUKSEN: 1 artikla Tässä asetuksessa vahvistetaan asetuksessa (EY) N:o 850/98 määriteltyjä toimenpiteitä täydentävät tekniset toimenpiteet, joita sovelletaan yksinomaan Irlanninmerellä (ICES-alue VII a sellaisena kuin se määritellään Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta 17 päivänä joulukuuta 1991 annetussa neuvoston asetuksessa (ETY) N:o 3880/91 [6]). [6] EYVL L 365, 31.12.1991, s. 1. 2 artikla Irlanninmerellä kalastettaessa on kiellettyä käyttää tai pitää aluksella: 1. verkon periä tai troolin perän jatko-osia, jotka on tehty kokonaisuudessaan tai osittain moninkertaisesta langasta koostuvasta verkkomateriaalista; 2. verkon periä tai troolin perän jatko-osia, joissa käytetyn langan paksuus on suurempi kuin 6 millimetriä; 3. verkon periä, joiden silmäkoko on 70-89 millimetriä ja joissa silmien lukumäärä mainitun verkon perän ympärysmitassa on yli 120 lukuun ottamatta liitoskohtia ja pauloja; 4. hinattavia verkkoja, jotka koostuvat neliösilmistä, joiden reunat eivät ole lähestulkoon samanpituisia; 5. hinattavia pohjaverkkoja, joiden silmäkoko on 70-99 millimetriä, ellei tällaisen verkon yläosassa ole verkkomateriaalista tehtyä paneelia, joka on kiinnitetty suoraan verkon yläpaulaan ja joka ulottuu verkon takaosaan vähintään 15 silmän pituudelta ja joka on tehty vinoneliösilmäisestä verkkomateriaalista, jossa yhdenkään silmän koko ei ole alle 140 millimetriä. Tätä säännöstä ei sovelleta puomitrooleihin; 6. hinattavia pohjaverkkoja, joiden silmäkoko on 80-99 millimetriä, ellei tällaiseen verkkoon ole kiinnitetty neliösilmäistä paneelia, jonka silmäkoko on vähintään 80 millimetriä. Tätä säännöstä ei sovelleta puomitrooleihin; 7. hinattavia pohjaverkkoja, johon on kiinnitetty silmäkooltaan alle 100 millimetriä oleva verkonperä muulla tavoin kuin ompelemalla se verkon etuosaan. 3 artikla Asetuksen (EY) N:o 850/98 liitteen I alaviitettä 6 ei sovelleta ICES-alueeseen VII a. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sen 2 artiklan edellytyksiä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja